Blaze7451/Wiki-th-20250601 huggingface dataset:
วังสะพานช้างโรงสี

วังสะพานช้างโรงสี หรือ วังริมสะพานช้างโรงสี เป็นกลุ่มวังที่ประทับของเจ้านายในย่านถนนตะนาว และถนนอัษฎางค์ ริมคลองหลอด เชิงสะพานช้างโรงสี  ถัดไปทางทิศตะวันออกของพระบรมมหาราชวัง สร้างมาแต่ปลายรัชกาลพระบาทสมเด็จพระพุทธยอดฟ้าจุฬาโลกมหาราช และเป็นที่ประทับของเจ้านายมาอีกหลายพระองค์ต่อเนื่องกันมา จนถึงรัชกาลพระบาทสมเด็จพระปกเกล้าเจ้าอยู่หัว ประกอบด้วย 2 วัง คือ- วังสะพานช้างโรงสี วังเหนือ เดิมเป็นวังที่ประทับของ พระเจ้าบรมวงศ์เธอ กรมหมื่นสนิทนเรนทร์ ต้นราชสกุลไพฑูรย์ เมื่อกรมหมื่นสนิทนเรนทร์สิ้นพระชนม์ จึงเป็นที่ประทับของ พระเจ้าบรมวงศ์เธอ กรมหลวงสรรพศิลป์ปรีชา พระอนุชาร่วมเจ้าจอมมารดา ต้นราชสกุลชุมแสง เมื่อกรมหลวงสรรพศิลป์ปรีชาสิ้นพระชนม์ พระบาทสมเด็จพระจุลจอมเกล้าเจ้าอยู่หัวได้พระราชทานวังนี้เป็นที่ประทับของ พระเจ้าบรมวงศ์เธอ พระองค์เจ้าทวีถวัลยลาภ กรมหมื่นภูธเรศธำรงศักดิ์  ต่อมาเมื่อเมื่อกรมหมื่นภูธเรศธำรงศักดิ์สิ้นพระชนม์ พระบาทสมเด็จพระจุลจอมเกล้าเจ้าอยู่หัว โปรดฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า แพร่งภูธร ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์- วังสะพานช้างโรงสี วังใต้ เดิมเป็นวังที่ประทับของพระเจ้าบรมวงศ์เธอ พระองค์เจ้าเนียม ต้นราชสกุลนิยมิศร เมื่อพระองค์เจ้าเนียมสิ้นพระชนม์ จึงเป็นที่ประทับของ พระองค์เจ้าอุทัย พระองค์เจ้าสว่าง พระองค์เจ้าแฉ่ง พระราชโอรสร่วมเจ้าจอมเดียวกันในสมเด็จพระบวรราชเจ้ามหาศักดิพลเสพ เมื่อพระองค์เจ้าสว่างสิ้นพระชนม์เป็นพระองค์สุดท้ายในรัชกาลที่ 4  ไม่ปรากฏว่ามีเจ้านายพระองค์ใดมาประทับที่วังนี้อีก  และได้รื้อวังนี้สร้างเป็น กระทรวงนครบาล ในรัชกาลที่ 5  ปัจจุบันคือ กระทรวงมหาดไทย

**แหล่งข้อมูลอื่น**
สะพานช้างโรงสี
แพร่งภูธร

สุขุมาลอนามัย
ปากทางเข้าแพร่งภูธรด้านถนนอัษฎางค์ แลเห็นสุขุมาลอนามัย
ถนนแพร่งภูธรในยามค่ำคืน สังเกตเห็นร้านภูธรบาร์ ซึ่งเป็นร้านขนมปังปิ้งเก่าแก่ชื่อดัง
แพร่งภูธร เป็นย่านการค้าที่อยู่ระหว่างถนนตะนาวกับถนนอัษฎางค์ ริมคลองหลอด เชิงสะพานช้างโรงสี เดิมคือ วังสะพานช้างโรงสี วังเหนือ อยู่ทางทิศใต้ของแพร่งนรา ซึ่งเป็นที่ประทับของ พระเจ้าบรมวงศ์เธอ พระองค์เจ้าไพฑูรย์ กรมหมื่นสนิทนเรนทร์ ต้นราชสกุลไพฑูรย์ เมื่อกรมหมื่นสนิทนเรนทร์สิ้นพระชนม์ จึงเป็นที่ประทับของ พระเจ้าบรมวงศ์เธอ พระองค์เจ้าชุมแสง กรมหลวงสรรพศิลป์ปรีชา พระอนุชาร่วมเจ้าจอมมารดา ต้นราชสกุลชุมแสง  เมื่อกรมหลวงสรรพศิลป์ปรีชาสิ้นพระชนม์ พระบาทสมเด็จพระจุลจอมเกล้าเจ้าอยู่หัวได้พระราชทานวังนี้เป็นที่ประทับของ พระเจ้าบรมวงศ์เธอ พระองค์เจ้าทวีถวัลยลาภ กรมหมื่นภูธเรศธำรงศักดิ์  ต่อมาเมื่อเมื่อกรมหมื่นภูธเรศธำรงศักดิ์สิ้นพระชนม์ พระบาทสมเด็จพระจุลจอมเกล้าเจ้าอยู่หัว โปรดฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า แพร่งภูธร ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์
ปัจจุบัน ใจกลางแพร่งภูธรเป็นลานสาธารณะสำหรับพักผ่อนและทำกิจกรรมต่าง ๆ  อีกทั้งยังเป็นแหล่งที่ตั้งของร้านอาหารที่มีชื่อเสียงจำนวนหลากหลายร้าน หลากหลายประเภท เช่น ก๋วยเตี๋ยวเนื้อ, บะหมี่และเกี๊ยว, เกาเหลาสมองหมู, เปาะเปี๊ยะสด, ข้าวหมูแดง, ข้าวแกงกะหรี่เนื้อและสตูว์เนื้อ, ไอศกรีมแบบไทย, ขนมเบื้อง, ผัดไทย รวมถึงอาหารตามสั่ง เช่นเดียวกับถนนตะนาว, ถนนมหรรณพ และแพร่งนราที่อยู่ใกล้เคียง ซึ่งบางร้านยังมีชื่อเสียงโด่งดังในระดับโลกด้วย นอกจากนี้แล้วยังเป็นที่ตั้งของสถานีอนามัย สุขุมาลอนามัย ที่ก่อตั้งมาตั้งแต่ปี พ.ศ. 2471 โดยพระดำริของสมเด็จพระปิตุจฉาเจ้าสุขุมาลมารศรี พระอัครราชเทวี เพื่อให้เป็นสถานีอนามัยสำหรับรักษาสุขภาพของผู้คนในชุมชน ซึ่งปัจจุบันก็ยังคงเปิดให้ดำเนินการอยู่
และยังมีอู่ซ่อมรถยนต์ที่เก่าแก่อายุมากกว่า 70 ปีอีกด้วย

**ดูเพิ่ม**
แพร่งนรา
*แพร่งสรรพศาสตร์

**อ้างอิง**

**แหล่งข้อมูลอื่น**
  สองเท้าพาเดิน แพร่งภูธร
หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย 
หมวดหมู่:ย่านในเขตพระนคร
หมวดหมู่:ชาวคิวบา

คิวบา
หมวดหมู่:ประเทศคิวบา
หมวดหมู่:บุคคลแบ่งตามเกาะในทะเลแคริบเบียน
หมวดหมู่:ชาวแคริบเบียน
หมวดหมู่:ชาวลาตินอเมริกา
หมวดหมู่:ชาวเม็กซิโก

เม็กซิโก
หมวดหมู่:ประเทศเม็กซิโก
หมวดหมู่:ชาวอเมริกาเหนือ
หมวดหมู่:ชาวลาตินอเมริกา
หมวดหมู่:ชาวลาว

ลาว
หมวดหมู่:ประเทศลาว
หมวดหมู่:ชาวเอเชีย
หมวดหมู่:ชาวเอเชียตะวันออกเฉียงใต้
หมวดหมู่:ชาวไท
หมวดหมู่:ชาวเกาหลีใต้

ดูเพิ่ม : :หมวดหมู่:ชาวเกาหลี, :หมวดหมู่:ชาวเกาหลีเหนือ
กเ
หมวดหมู่:ประเทศเกาหลีใต้
ก
หมวดหมู่:ชาวฟิลิปปินส์

ฟิลิปปินส์
หมวดหมู่:ชาวเอเชีย
หมวดหมู่:ประเทศฟิลิปปินส์
หมวดหมู่:สังคมฟิลิปปินส์
หมวดหมู่:ชาวอาร์เจนตินา

อาร์เจนตินา
หมวดหมู่:ประเทศอาร์เจนตินา
หมวดหมู่:ชาวอเมริกาใต้
หมวดหมู่:ชาวลาตินอเมริกา
หมวดหมู่:ชาวฮ่องกง

ฮ่องกง
หมวดหมู่:ฮ่องกง

หมวดหมู่:บุคคลแบ่งตามเกาะ
หมวดหมู่:ชาวเอเชีย
หมวดหมู่:ชาวเอเชียตะวันออก
หมวดหมู่:ชาวโรมัน

หมวดหมู่:ชาวโบราณ
หมวดหมู่:โรมันโบราณ
หมวดหมู่:ประชาชนจากรัฐสิ้นสภาพ
หมวดหมู่:โรมัน
พอลิเอทิลีน

ถุงพอลิเอทิลีน
พอลิเอทิลีน (polyethylene; PE) เป็นสารที่ข้นขาวโปร่งแสงซึ่งได้จากเอทิลีน (CH2=CH2) พอลิเอทิลีนมีการผลิตขึ้นทั้งในรูปที่มีความหนาแน่นต่ำ กลาง และสูง

**ประเภท**
 พอลิเอทิลีนความหนาแน่นต่ำ (Low-density polyethylene หรือ LDPE) มีความหนาแน่นอยู่ในช่วงตั้งแต่ 0.91–0.93 กรัมต่อลูกบาศก์เซนติเมตร โมเลกุลของ LDPE มีแบ็กโบนคาร์บอนที่มีไซด์กรุ๊ปของคาร์บอนสี่ถึงหกอะตอมติดกับแบ็กโบนหลักอย่างสุ่ม ๆ LDPE มีการใช้อย่างกว้างขวางเพราะว่าไม่แพง ยืดหยุ่นได้ ทนทานมากและทนต่อสารเคมี LDPE ถูกขึ้นรูปเป็นขวด หีบห่ออาหาร และของเล่น - พอลิเอทิลีนความหนาแน่นปานกลาง (Medium-density polyethylene หรือ MDPE) มีความหนาแน่นอยู่ในช่วงตั้งแต่ 0.93–0.95 กรัมต่อลูกบาศก์เซนติเมตร MDPE สามารถผลิตได้จาก chromium/silica catalysts, Ziegler-Natta catalysts หรือ metallocene catalysts MDPE มีคุณสมบัติทนต่อการตกกระแทกได้ดี นอกจากนี้ยังมีค่า notch sensitivity น้อยกว่า HDPE และมีความต้านทานต่อความเค้นดีกว่า HDPE MDPE ตามปกติจะถูกใช้ในการทำท่อแก๊ส ถุง ฟิล์มบรรจุภัณฑ์ - พอลิเอทิลีนความหนาแน่นสูง (High-density polyethylene หรือ HDPE) มีความหนาแน่นอยู่ในช่วงตั้งแต่ 0.95–0.97 กรัมต่อลูกบาศก์เซนติเมตร โมเลกุลของ HDPE จะมีแบ็กโบนคาร์บอนที่ยาวมากแต่ไม่มีไซด์กรุ๊ป ผลก็คือโมเลกุลเหล่านี้เชื่อมกันอย่างแน่นหนามากขึ้น HDPE แข็งแรงกว่า แข็งกว่า และโปร่งแสงน้อยกว่า LDPE HDPE ใช้ทำถุง ถังน้ำมันรถ หีบห่อ และท่อน้ำ
หมวดหมู่:พลาสติก
หมวดหมู่:พอลิเมอร์
อำเภอเกาะกูด

เกาะกูด เป็นอำเภอหนึ่งของจังหวัดตราด มีพื้นที่ครอบคลุมเกาะกูด เกาะหมาก และเกาะเล็ก ๆ ข้างเคียง และเป็นอำเภอที่มีประชากรน้อยที่สุดในประเทศไทย 

**ที่ตั้งและอาณาเขต**
อำเภอเกาะกูดมีอาณาเขตติดต่อกับอำเภอและจังหวัดข้างเคียง ดังนี้- ทิศเหนือ ติดต่อกับน่านน้ำของอำเภอเกาะช้าง- ทิศตะวันออก ติดต่อกับน่านน้ำของอำเภอคลองใหญ่- ทิศใต้ ติดต่อกับอ่าวไทย- ทิศตะวันตก ติดต่อกับอ่าวไทย

**ประวัติ**
เกาะกูดเริ่มปรากฏหลักฐานตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช เมื่อองเชียงสือ เจ้าเมืองญวนที่เข้ามาพึ่งพระบรมโพธิสมภารของพระองค์ หนีออกจากกรุงเทพมหานครมาลงเรือที่เกาะสีชัง จากนั้นแล่นเรือชักใบในอ่าวไทยมา 7 วันจึงถึงเกาะกูดที่ไม่มีคนอยู่เลย
ชนพื้นถิ่นดั้งเดิมของเกาะกูดส่วนใหญ่เป็นคนไทยที่อพยพมาจากเมืองปัจจันตคีรีเขตร์ (เกาะกง) ที่ตกเป็นเมืองขึ้นของฝรั่งเศสเมื่อปี พ.ศ. 2447 มีหมู่บ้านคลองมาดเป็นหมู่บ้านที่เก่าแก่ที่สุด
เดิมเกาะกูดเป็นหมู่บ้านขึ้นกับตำบลเกาะหมาก อำเภอแหลมงอบ ต่อมาได้ยกฐานะขึ้นเป็นตำบลเกาะกูด ในปี พ.ศ. 2523 ตัวเกาะกูดมีระยะทางห่างจากอำเภอคลองใหญ่ประมาณ 40 กิโลเมตร ประชาชนชาวเกาะกูดมีความยากลำบากในการเดินทางไปติดต่อราชการ ประกอบกับเกาะกูดอยู่ใกล้ดินแดนประเทศกัมพูชาด้านเกาะกงมากกว่าฝั่งไทย ทางราชการจึงมีนโยบายเพื่อความมั่นคงและอำนวยความสะดวกแก่ประชาชน โดยได้ยกฐานะเกาะกูดและเกาะข้างเคียงขึ้นเป็น กิ่งอำเภอเกาะกูด ตามประกาศกระทรวงมหาดไทยลงวันที่ 19 มกราคม พ.ศ. 2533 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเกาะกูด โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
การปกครองของอำเภอเกาะกูดมี 2 ตำบล 8 หมู่บ้าน ได้แก่

**การปกครองส่วนท้องถิ่น**
ท้องที่อำเภอเกาะกูดประกอบด้วยองค์กรปกครองส่วนท้องถิ่น 2 แห่ง ได้แก่- องค์การบริหารส่วนตำบลเกาะหมาก ครอบคลุมพื้นที่ตำบลเกาะหมากทั้งตำบล- องค์การบริหารส่วนตำบลเกาะกูด ครอบคลุมพื้นที่ตำบลเกาะกูดทั้งตำบล

**รายชื่อเกาะในเขตอำเภอเกาะกูด**
อำเภอเกาะกูด มีเกาะหลักคือ เกาะกูด ซึ่งเป็นเกาะขนาดใหญ่อันดับหกของประเทศไทย รองลงมาจากเกาะภูเก็ต เกาะสมุย เกาะช้าง เกาะตะรุเตา เกาะพะงัน มีเนื้อที่ประมาณ 111 ตารางกิโลเมตร และเกาะเล็ก ๆ อีก 20 เกาะ ซึ่งอยู่ในความดูแลของอุทยานแห่งชาติหมู่เกาะช้าง ส่วนเกาะกูดอยู่ในความดูแลขององค์การบริหารส่วนตำบลเกาะกูด ทุกเกาะมีพื้นที่รวม 131.450 ตารางกิโลเมตร

**การคมนาคม**
ทางอากาศ สามารถเดินทางโดยใช้สนามบินเกาะไม้ซี้ อยู่ห่างจากเกาะกูดเล็กน้อย สนามบินดังกล่าวมีความยาวทางวิ่ง 800 เมตร ก่อสร้างเมื่อปี พ.ศ. 2551

**อ้างอิง**
กูด
กเกูด
วันทหารผ่านศึก (ประเทศไทย)

วันทหารผ่านศึก ตรงกับวันที่ 3 กุมภาพันธ์ ของทุกปี เนื่องจากเป็นวันที่รัฐบาลได้จัดตั้ง "องค์การสงเคราะห์ทหารผ่านศึก" ขึ้นเพื่อให้เป็นหน่วยงานถาวร ทำหน้าที่ให้การสงเคราะห์แก่ "ทหารผ่านศึก" และครอบครัวทหารผ่านศึกโดยตรง โดยมีการร่างพระราชบัญญัติองค์การสงเคราะห์ทหารผ่านศึก และประกาศใช้ในราชกิจจานุเบกษา จึงถือว่าวันนี้เป็นวันทหารผ่านศึกตลอดมา 
วันนี้ของทุกปี องค์การสงเคราะห์ทหารผ่านศึก และครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรักษาความมั่นคงของชาติ จะร่วมกันจัดพิธีวางพวงมาลาที่อนุสาวรีย์ชัยสมรภูมิ เพื่อเป็นการแสดงความคารวะต่อดวงวิญญาณของเหล่านักรบผู้กล้า และยังมีพิธีสวนสนามเชิดชูเกียรติที่ลานอเนกประสงค์ กรมทหารราบที่ 11 มหาดเล็กราชวัลลภรักษาพระองค์ อีกด้วย

**อ้างอิง**
ทหารผ่านศึก
หมวดหมู่:วันสำคัญในเดือนกุมภาพันธ์
หมวดหมู่:วันทหารผ่านศึก
หมวดหมู่:กองทัพไทย
หมวดหมู่:ประเทศไทยในปี พ.ศ. 2491
สายัณห์ ดอกสะเดา

สายัณห์ ดอกสะเดา (บางที่จะสะกดว่า "สายันต์ ดอกสะเดา") (เกิดเมื่อวันที่ 1 กุมภาพันธ์ พ.ศ. 2503–14 ธันวาคม พ.ศ. 2551) มีชื่อจริงว่า  สายัณห์ ม่วงเจริญ เป็นดาราตลกที่ได้รับการอุปการะโดย เด๋อ ดอกสะเดา สายัณห์เป็นบุคคลพิการทางสมองเนื่องจากภาวะดาวน์ซินโดรม มีสติปัญญาเทียบเท่าเด็กห้าขวบ แต่มีความสามารถในการแสดงตลก
สายัณห์ ดอกสะเดา เป็นบุตรชายของ ร้อยตรี ทองหล่อกับนางบังอร ม่วงเจริญ เคยรับโล่เกียรติคุณบุคคลพิการตัวอย่างในวันคนพิการ เมื่อวันที่ 12 พฤศจิกายน พ.ศ. 2548 
สายัณห์เสียชีวิต เมื่อวันที่ 14 ธันวาคม พ.ศ. 2551 ด้วยอาการแทรกซ้อนจากโรคไข้กาฬหลังแอ่น ณ โรงพยาบาลจุฬาลงกรณ์ รวมอายุ 48 ปี

**คอนเสิร์ต**
 คอนเสิร์ต ร้อง เต้น เล่นละคร (19 พฤษภาคม 2550)

**ผลงานการแสดงละครโทรทัศน์**

**ภาพยนตร์ === 

**อ้างอิง**
หมวดหมู่:นักแสดงตลกไทย
หมวดหมู่:คนพิการ
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่เสียชีวิตในปี พ.ศ. 2551
หมวดหมู่:เสียชีวิตจากโรคเยื่อหุ้มสมองอักเสบ
แอนดี วอร์ฮอล

แอนดี วอร์ฮอล (Andy Warhol; l) (ชื่อเมื่อเกิด แอนดรู วอร์โฮลา จูเนียร์; Andrew Warhola Jr., 6 สิงหาคม 1928 – 22 กุมภาพันธ์ 1987) เป็นศิลปิน ผู้กำกับและผลิตภาพยนตร์ขาวอเมริกัน ผู้นำหลักคนหนึ่งในขบวนการศิลปะ ป็อปอาร์ท งานของเขาค้นหาความสัมพันธ์ระหส่างการแสดงออกทางศิลปะ, โฆษณา และ วัศนธรรมเซเลบริตี ซึ่งเฟื่องฟูในทศวรรษ 1960s เขาผลิตชิ้นงานโดยใช้สื่อหลายชนิด ตั้งแต่ภาพเขียน, งานพิมพ์ไหม, ภาพถ่าย, ภาพยนตร์ และ ประติมากรรม ผลงานชิ้นที่เป็นที่รู้จักมากที่สถดของเขา เช่นภาพพิมพ์ Campbell's Soup Cans (1962) และ Marilyn Diptych (1962), ภาพยนตร์แนวทดลอง Empire (1964) และ Chelsea Girls (1966) และกิจกรรมมัลติมีเดีย Exploding Plastic Inevitable (1966–67)
วอร์ฮอลเกิดและเติบโตในพิตต์สเบิร์กและแรกเริ่มประสบความสำเร็จในอาชีพการงานในสายงานนักวาดภาพประกอบโฆษณา ภายหลังเขาเริ่มจัดแสดงผลงานตนเองในหลาย ๆ หอศิลป์ในปลาทศวรรษ 1950s เขาเริ่มเป็นที่รู้จักในฐานะศิลปินผู้ทรงอิทธิพลและมีประเด็นเป็นที่ถกเถียง สตูดิโอของเขาในนิวยอร์ก เดอะแฟกทอรี ต่อมากลายเป็นแหล่งรวมที่มีขื่อเสียงของบรรดาปัญญาชน, แดรกควีน, นักเขียนบทละครเวที, โฮลบฮีเมียนสตรีทพีเพิล, เซเลบริตีในฮอลลีวูด และผู้อุปภัมภ์ศิลปะที่ร่ำรวย ในเดือนมิถุนายน 1968 เขาเกือบเสียชีวิตจากการลอบสังหารโดยนักสตรีนิยมหัวรุนแรง แวเลอรี โซแลนาส ผู้บุกเข้ายิงเขาในสตูดิโอ
หลังวอร์ฮลเข้ารับการผ่าตัดกระเพาะปัสสาวะ เขาเสียชีวิตด้วยอาการหัวใจเต้นผิดจังหวะในเดือนกุมภาพันธ์ 1987 อายุ 58 ปี
พิพิธภัณฑ์แอนดี วอร์ฮอลในบ้านเกิดของเขาเป็นพิพิธภัณฑ์ที่สชเนื้อหาเกี่ยวกับปัจเจกบุคคลเดียวที่ใหญ่ที่ถดในสหรัฐ ผลงานหลายชิ้นของเขาถูกซื้อขายในราคาสูง โดยชิ้นที่ถูกซื้อขายสูที่สุดอยู่ที่ US$105 ล้าน ซึ่งคืองานผ้าใบจากปี 1963 ชื่อ Silver Car Crash (Double Disaster) และผลงานชิ้นอื่น ๆ ก็เป็นภาพเขียนที่แพงที่สุดที่เคยซื้อขายในประวัติศาสตร์

**อ้างอิง**
1987
หมวดหมู่:จิตรกรชาวอเมริกัน
หมวดหมู่:ชาวอเมริกันเชื้อสายสโลวัก
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้รอดชีวิตจากการลอบสังหาร
หมวดหมู่:ชายรักร่วมเพศชาวอเมริกัน
หมวดหมู่:ศิลปินที่มีความหลากหลายทางเพศ
หมวดหมู่:ผู้กำกับภาพยนตร์ที่มีความหลากหลายทางเพศ
หมวดหมู่:บุคคลจากพิตต์สเบิร์ก
หมวดหมู่:ศิษย์เก่าจากมหาวิทยาลัยคาร์เนกีเมลลอน
หิมพานต์

หิมพานต์ อาจหมายถึง- กัณฑ์หิมพานต์ เป็นกัณฑ์ หรือตอนหนึ่ง จากเทศน์มหาชาติ- ป่าหิมพานต์ ป่าในตำนานของฮินดู ระบุว่าอยู่บนเทือกเขาหิมาลัย- มะม่วงหิมพานต์ เมล็ดใช้รับประทานเป็นอาหารว่าง ปลูกมากทางภาคใต้ของไทย- ทศพล หิมพานต์ นักร้องลูกทุ่งไทย เด่นในด้านเพลงแหล่- หิมพานต์ แบบอักษร
เวกเตอร์ (แก้ความกำกวม)

เวกเตอร์ (vector) อาจหมายถึง- เวกเตอร์ - ปริมาณชนิดหนึ่งที่มีทั้งขนาดและทิศทาง เขียนแทนด้วยรังสี- ภาพกราฟิกส์เวกเตอร์ - ภาพที่สร้างขึ้นโดยการอ้างอิงกับจุดยอดต่างๆ ซึ่งทำให้ไม่สูญเสียความคมชัดเมื่อนำภาพมาขยาย- ชื่อเรียกในภาษาซีพลัสพลัสของ แถวลำดับพลวัต (dynamic array)
เขานางพันธุรัต

เขานางพันธุรัต ตั้งอยู่ที่บ้านเขาไม้นวล  ต.เขาใหญ่  อ.ชะอำ  จังหวัดเพชรบุรี

**วรรณคดี ตำนาน "เรื่องสังข์ทอง"**
นางพันธุรัตเป็นยักษ์ ได้รับพระสังข์มาเป็นบุตรบุญธรรมโดยนางและบริวารแปลงร่างเป็นมนุษย์ วันหนึ่งพระสังข์ได้เข้าไปในเขตหวงห้าม จึงรู้ว่านางพันธุรัตเป็นยักษ์ก็คิดหลบหนี พระสังข์ได้เข้า ไปในเขตหวงห้ามลงไปชุบตัวในบ่อทองเอาชุดเจ้าเงาะและของวิเศษเหาะหนี นางพันธุรัตกลับมา ไม่พบพระสังข์ก็ออกตาม นางพยายามอ้อนวอนให้พระสังข์กลับ แต่ไม่เป็นผลนางพันธุรัตเสียใจ จนอกแตกตาย  ตามตำนานเมืองเพชร พอนางพันธุรัตตายพระสังข์ก็ได้จัดการทำศพและร่างของ
นางก็ได้กลายเป็นภูเขา ซึ่งถ้ามองดี ๆ ก็จะคล้ายผู้หญิงนอน ชาวบ้านจึงได้เรียกภูเขาลูกนี้ว่า "เขานางนอน หรือเขานางพันธุรัต"สืบต่อมาจนเท่าทุกวันนี้

**ประวัติ**
เมื่อวันที่ 27 พฤษภาคม พ.ศ. 2537 แท่งหินซึ่งเรียกว่า "โกศนางพันธุรัต"ได้เกิดพังทลายลงมารวม เนื้อที่ประมาณ 20 ไร่ เนื่องมาจากช่วงเวลานั้นฝนได้ตกลงมาหนักเป็นเวลาต่อเนื่อง วันที่ 18 กรกฎาคม พ.ศ. 2539 พระบาทสมเด็จพระเจ้าอยู่หัวฯได้เสด็จพระราชดำเนินโดยเฮลิคอปเตอร์พระที่นั่งผ่านเทือกเขา เจ้าลายใหญ่ (เขานางพันธุรัต) มีพระราชดำรัสถามถึงรายละเอียดการระเบิดหิน และพระองค์ได้มีรับสั่งว่า "ใครเป็นเจ้าของการระเบิดภูเขา จะขอให้ยกเลิก การระเบิดได้ไหมอยากรักษาโกศนางพันธุรัตไว้"

**พระราชดำริ**
เมื่อปี 2541 พระบาทสมเด็จพระเจ้าอยู่หัวฯและสมเด็จพระนางเจ้าฯพระบรมราชินีนาถมีพระราชกระแสรับสั่ง  "ให้อนุรักษ์พื้นที่บริเวณเขานางพันธุรัตไว้เป็นมรดกของชาติเพื่อให้คนรุ่นหลังได้ศึกษาถึงตำนานที่ได้เล่าสืบต่อกันมาเกี่ยวกับนางพันธุรัตในวรรณคดีไทยเรื่อง สังข์ทอง ซึ่งเป็นวรรณกรรมอันทรงคุณค่ายิ่งต่อประเทศไทย
นางพันธุรัต
หมวดหมู่:อำเภอชะอำ
ลิบอง

ลิบอง (吕蒙; Lü Meng) ชื่อรอง จื่อหมิง เป็นหนึ่งในแม่ทัพคนสำคัญยิ่งของง่อก๊ก มีความเก่งกาจ และเฉลียวฉลาดอย่างมาก
ลิบองมีฐานะยากจน เกิดที่เมืองยีหลำแห่งอิจิ๋ว เริ่มต้นโดยไต่เต้าจากการเป็นทหารเลวพร้อมกับตันเติ้ง ผู้เป็นพี่เขย ตั้งแต่อายุเพียง 16 ปี แต่ได้แสดงความสามารถบ่อยครั้งรวมถึงความใจถึงจนถึงขั้นบ้าระห่ำ จนพี่เขยตกใจ ครั้งหนึ่งได้หุนหันพลันแล่นจนตัดหัวของทหารรุ่นพี่คนหนึ่งที่พูดจาดูถูกปรามาสซึ่งหน้า แล้วหนีคดีความไปซ่อนตัว แต่ถูกซุนเซ็กเกลี้ยกล่อม หลังจากพูดกันไม่กี่คำ ลิบองก็ยอมเข้ากับซุนเซ็ก เมื่อพี่เขยสิ้น ลิบองก็ได้ขึ้นครองตำแหน่งแทน จนกระทั่งหมดยุคของซุนเซ็ก มาถึงซุนกวนและจิวยี่ รวมถึงโลซก  ลิบองได้แสดงฝีมือจนกระทั่งซุนกวนไว้ใจ ให้นำทัพจัดการเรื่องสำคัญต่าง ๆ เมื่อยังหนุ่ม ลิบองแทบไม่มีความรู้ในเรื่องตำรา เนื่องจากเป็นผู้ไม่มีการศึกษา จนซุนกวนสั่งให้ลิบองศึกษาหาความรู้เพิ่มเติม ซึ่งลิบองได้หันมาศึกษาเล่าเรียน ครั้งหนึ่งโลซกได้ดูหมิ่นความรู้ของลิบอง แต่เมื่อได้เจรจาแล้วพบว่าลิบองมีความคิดที่ลึกซึ้ง มีกลศึกที่แยบคาย  จนโลซกต้องเปลี่ยนความคิด สิ่งที่สร้างชื่อเสียงให้กับลิบอง คือการวางแผนยึดเกงจิ๋วกลับคืน และจับตัวกวนอูได้ จนทำให้กวนอูถูกประหารชีวิตในที่สุด โดยที่แทบจะไม่ต้องสูญเสียไพร่พลเลย ทำให้ซุนกวนชื่นชมในตัวลิบองมาก แต่ลิบองกลับเสียชีวิต จากโรคภัยหลังจากยึดเกงจิ๋วได้ไม่นาน ในวรรณกรรมเล่าว่าลิบองเสียชีวิตจากการถูกวิญญาณกวนอูเข้าสิง กลางงานเลี้ยงที่ซุนกวนจัดให้เพื่อฉลองชัยชนะ แต่แท้จริงแล้วลิบองเสียชีวิตด้วยอาการที่ไม่ทราบสาเหตุ ขณะอายุได้ 42 ปี โดยซุนกวนยกตำแหน่งเจ้าเมืองลำกุ๋นและฉานเหลิง พร้อมเงินหนึ่งแสน ทองคำห้าร้อยชั่ง แต่ทว่ายังไม่ทันได้รับก็เสียชีวิตไปเสียก่อน ก่อนเสีย ลิบองได้ยกทรัพย์สมบัติทั้งหมดให้แก่ทางการ

**อ้างอิง**

**แหล่งข้อมูลอื่น**
 สามวันจากลิบองเป็นอื่น
หมวดหมู่:บุคคลในยุคสามก๊ก
หมวดหมู่:ง่อก๊ก
แพร่งนรา

ภาพ:วังวรวรรณเดิม_โรงเรียนตะละภัฏศึกษา_โรงละครปรีดาลัย_(October_2021)_-_img_01.jpg|thumb|วังวรวรรณในปัจจุบัน
แพร่งนรา เป็นย่านการค้าที่ตั้งอยู่ระหว่างวัดสุทัศน์เทพวรารามกับวัดมหรรณพาราม ระหว่างถนนตะนาวกับถนนอัษฎางค์ อยู่ทางทิศเหนือของแพร่งภูธร และอยู่ทางทิศใต้ของแพร่งสรรพศาสตร์ บริเวณนี้เดิมคือวังวรวรรณซึ่งเป็นที่ประทับของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ต้นราชสกุลวรวรรณ ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ซึ่งต่อมาถูกปรับให้เป็นโรงเรียนตะละภัฏศึกษา และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า แพร่งนรา ตามพระนามของพระเจ้าบรมวงศ์เธอ กรมพระนราธิปประพันธ์พงศ์
ปัจจุบัน แพร่งนราเป็นแหล่งที่ตั้งของร้านอาหารที่หลากหลายขึ้นชื่อและหลายประเภท เช่นเดียวกับแพร่งภูธร, ถนนตะนาว และถนนมหรรณพที่อยู่ใกล้เคียง ของขึ้นชื่อของที่นี่ ได้แก่ ลูกชิ้นหมูปิ้ง, ขนมหวานไทย, ปาท่องโก๋, กล้วยปิ้ง และขนมเบื้อง  

**ดูเพิ่ม**
แพร่งภูธร
*แพร่งสรรพศาสตร์

**อ้างอิง**

**แหล่งข้อมูลอื่น**
หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย 
หมวดหมู่:ย่านในกรุงเทพมหานคร
แพร่งสรรพศาสตร์

ซุ้มประตูวังสรรพสาตรศุภกิจ
แพร่งสรรพศาสตร์ หรือ แพร่งสรรพสาตร สัน-พะ-สาด เป็นย่านการค้าที่อยู่ระหว่างถนนตะนาวกับถนนอัษฎางค์ อยู่ทางทิศเหนือของแพร่งนรา บริเวณนี้เดิมเป็น วังสรรพสาตรศุภกิจ เป็นวังที่ประทับของพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ ต้นราชสกุลทองแถม ซึ่งก่อสร้างขึ้นอย่างวิจิตรบรรจงเมื่อ พ.ศ. 2444 มีซุ้มประตูสวยงาม เนื่องจากกรมหลวงสรรพสาตรศุภกิจทรงเป็นผู้บังคับบัญชากรมช่างในพระบรมมหาราชวัง ต่อมาใน พ.ศ. 2501 และ พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า แพร่งสรรพสาตร ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น แพร่งสรรพศาสตร์
แพร่งสรรพศาสตร์ ในยุคราว พ.ศ. 2500 เคยเป็นแหล่งซ่องโสเภณีที่ขึ้นชื่อแห่งหนึ่งของพระนคร

**ดูเพิ่ม**
แพร่งภูธร
*แพร่งนรา

**อ้างอิง**

**แหล่งข้อมูลอื่น**
หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ย่านในเขตพระนคร
วังสรรพสาตรศุภกิจ

วังสรรพสาตรศุภกิจ เป็นวังที่ประทับของพระเจ้าบรมวงศ์เธอ กรมหลวงสรรพสาตรศุภกิจ ต้นราชสกุลทองแถม ซึ่งก่อสร้างขึ้นเมื่อ พ.ศ. 2444 ทางทิศเหนือของวังวรวรรณ ของพระเจ้าบรมวงศ์เธอ กรมพระนราธิปประพันธ์พงศ์ เนื่องจากกรมหลวงสรรพสาตรศุภกิจ ทรงเป็นผู้บังคับบัญชากรมช่างในพระบรมมหาราชวัง  จึงก่อสร้างวังสรรพสาตรศุภกิจอย่างวิจิตรบรรจง มีซุ้มประตูสวยงาม ต่อมาใน พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า แพร่งสรรพสาตร ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น แพร่งสรรพศาสตร์

**แหล่งข้อมูลอื่น**
สรรพสาตรศุภกิจ
หมวดหมู่:โบราณสถานในเขตพระนคร
หมวดหมู่:ชาวอิหร่าน

อิหร่าน
หมวดหมู่:ประเทศอิหร่าน
หมวดหมู่:ชาวเอเชีย
หมวดหมู่:ชาวตะวันออกกลาง
หมวดหมู่:ชาวเอเชียตะวันตก
หมวดหมู่:ชาวอิรัก

อิรัก
หมวดหมู่:ประเทศอิรัก
หมวดหมู่:ชาวเอเชีย
หมวดหมู่:ชาวตะวันออกกลาง
หมวดหมู่:ชาวเอเชียตะวันตก
ซูกห์บายาร์ เนเมกบาร์ยา

ซูกห์บายาร์ เนเมกบาร์ยา หรือ ซูครีย์ เนเมกบายาร์ (อังกฤษ: Sukhbayar Nemekbayar มองโกล : Сүхбаяр Нэмэгбаяр)  นักมวยสากลชาวมองโกเลีย

**เกียรติประวัติ**
 แชมป์เฉพาะกาล PABA รุ่นจูเนียร์เฟเธอร์เวท (2540)
** ชิง, 16 ก.พ. 2540 ชนะทีเคโอ​ เดช ป.เปาอินทร์ ยก 11 ที่ สนามกีฬาสุบิน พิมพยจันทร์ จ.ฉะเชิงเทรา
** เสียแชมป์, 12 เม.ย. 2540 แพ้น็อก บูลัน บูกียาร์โซ ยก 8 ที่ ติมอร์ตะวันออก​- แชมป์ PABA ไลท์เวท (2541)
** ชิง, 27 มิ.ย. 2541 ชนะน็อก เจปปี โฮลแมน ยก 10 ที่ อินโดฯ- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นจูเนียร์ไลท์เวทที่ว่าง , 16 เม.ย. 2541 แพ้คะแนน ยอดสนั่น 3เคแบตเตอรี่ ที่ หาดหัวหิน​ จ.ประจวบคีรีขันธ์​
** ชิงแชมป์ PABA รุ่นเฟเธอร์เวท, 28  พ.ค. 2542 เสมอ เซริกซาน เอซมากัมเบตอฟ ที่ คาซัคฯ
** ชิงแชมป์ PABA รุ่นซูเปอร์เฟเธอร์เวท,20 มิ.ย. 2542 เสมอ ยอดสนั่น 3เคแบตเตอรี่ ที่ บางบอน กทม.

**แหล่งข้อมูลอื่น**
 สถิติการชก boxrec.com - วิดีโอการชิงแชมป์พาบาระหว่างยอดสนั่น 3เคแบคเตอรี่ กับ ซูครีย์ เนเมกบาร์ยา​
หมวดหมู่:นักมวยสากลชาวมองโกเลีย 
หมวดหมู่:แชมป์ PABA
หมวดหมู่:นักมวยสากลชาวมองโกเลีย
หมวดหมู่:บุคคลจากอูลานบาตาร์
หมวดหมู่:นักกีฬาชาวมองโกเลีย
PAD

PAD อ่านว่าแป๊ด
ในยุคไทยใหญ่แป๊ดหมายถึงความฉิบหาย
ในปัจจุบัน "แป๊ด" หมายถึงสิ่งที่ไม่น่าจะเกิดขึ้นหรือไม่น่าจะเป็นไปได้ มีคนเพียงบางกลุ่มเท่านั้นที่คิดว่า "แป๊ด" จะเกิดขึ้น- กองบินตำรวจ (Police Aviation Division) ของประเทศไทยเป็นหน่วยงานในสังกัดสำนักงานตำรวจแห่งชาติ- โรคของหลอดเลือดส่วนปลาย (peripheral artery disease) หมายถึงโรคทั้งหมดที่เกิดจากการอุดตันของหลอดเลือดแดงขนาดใหญ่ในแขนขา- พันธมิตรประชาชนเพื่อประชาธิปไตย (People's Alliance for Democracy) กลุ่มการเคลื่อนไหวทางการเมืองในประเทศไทย- Paderborn Lippstadt Airport ในประเทศเยอรมนี - เป็นรหัสสนามบิน สมาคมขนส่งทางอากาศระหว่างประเทศ ของสนามบิน
การ์ดเสียง

การ์ดเสียงของ ซาวน์บลาสเตอร์ไลฟ์
การ์ดเสียง หรือ ซาวน์การ์ด (sound card) คืออุปกรณ์คอมพิวเตอร์ที่ทำหน้าที่แปลงข้อมูลดิจิทัลที่เก็บรายละเอียดเกี่ยวกับเสียงต่าง ๆ แปลงเป็นสัญญาณเสียงในรูปแบบสัญญาณทางไฟฟ้า
เสียงเป็นส่วนสำคัญของระบบมัลติมีเดียไม่น้อยกว่าภาพ ดังนั้นการ์ดเสียงจึงเป็นอุปกรณ์ จำเป็นที่สำคัญของระบบ คอมพิวเตอร์ มัลติมีเดีย
การ์ดเสียงได้รับการพัฒนาคุณภาพอย่างรวดเร็วเพื่อ ให้ได้ประสิทธิภาพของเสียงและความผิดเพี้ยน น้อยที่สุด ตลอดจนระบบเสียง 3 มิติในปัจจุบัน
ความชัดเจน ของเสียงจะมีประสิทธิภาพดีเพียงใดนั้น ขึ้นอยู่กับปัจจัยหลัก 2 ประการ คือ อัตราการสุ่มตัวอย่าง และ ความแม่นยำ ของตัวอย่างที่ได้
ซึ่งความแม่นยำของตัวอย่างนั้นถูกกำหนด โดยความสามารถของ A/D Converter ว่ามีความ ละเอียดมากน้อยเพียงใด ทำอย่างไรจึงจะประมาณ
ค่าสัญญาณดิจิทัลได้ใกล้เคียงกับสัญญาณเสียงมากที่สุด ความละเอียดของ A/D Converter นั้นถูก กำหนด โดยจำนวนบิตของสัญญาณดิจิทัลเอาต์พุต
เช่น
- A/D Converter 8 bit จะสามารถแสดงค่าที่ต่างกันได้ 256 ระดับ
- A/D Converter 16 bit จะสามารถแสดงค่าที่ต่างกันได้ 65,536 ระดับ
หากจำนวนระดับมากขึ้นจะทำให้ความละเอียดยิ่งสูงขึ้นและการผิดเพี้ยนของสัญญาณเสียงยิ่งน้อยลง
นั่นคือ ประสิทธิภาพที่ของเสียง ที่ได้รับดีขึ้นนั่นเอง แต่จำนวนบิตต่อหนึ่งตัวอย่างจะมากขึ้นด้วย

**ส่วนประกอบ**
การ์ดเสียงเกิดจากการนำเอาอุปกรณ์อิเลคทรอนิคส์มาประกอบรวมกันบนแผง PCB (Print Circuit Board)
โดยมี ชิปที่เป็นอุปกรณ์หลักในการสร้างเสียงคือ Synthesizer ซึ่งในปัจจุบันมักเป็นแบบ wave table
โดยผู้ผลิตชิปสังเคราะห์ เสียงที่มีชื่อเสียง คือ ESS และ Yamaha ส่วนอื่นจะเป็นช่องต่อสำหรับนำสัญญาณเข้า-ออก เพื่อทำงานด้านเสียง
1. คอนเน็คเตอร์ CD Audio เป็นส่วนที่อยู่ในเครื่อง เพื่อรับสัญญาณเสียงแบบอนาล็อกจากไดร์ฟซีดีรอมผ่านสายเชื่อม
ต่อที่มี 4 ช่อง สำหรับนำมาเสียบเข้ากับตัวคอนเน็คเตอร์ การเสียบผิด ด้านไม่ทำให้เสียหายแต่จะเป็นการสลับช่องสัญญาณออก สู่ ลำโพงซ้าย-ขวา เท่านั้น
2. ชิปสังเคราะห์เสียง หรือ Synthesizer ในยุคแรกเป็นแบบ FM ที่เรียกว่า Frequency Modulation เป็นการ
สังเคราะห์เสียงแบบผสมความถี่ซึ่งไม่นิยมใช้ ปัจจุบันนี้ เพราะไม่สามารถให้เสียงที่เป็นธรรมชาติเหมือนเครื่องดนตรีจริงได้
WaveTable เป็นวิธีการสังเคราะห์เสียงที่นิยมใช้กันมากที่สุด ในยุคปัจจุบันเนื่องจากสามารถให้เสียงได้ใกล้เคียงกับเครื่อง ดนตรีจริงมากที่สุด
ซึ่งวิธีการคือ บันทึกเสียงเครื่องดนตรีจริงของเครื่องดนตรีแต่ละชนิดไว้เป็นช่วงสั้น ๆ เพื่อเก็บไว้เป็นต้น
แบบไปหาจากเสียงต้นแบบในตารางเสียงที่มีความถี่เดียวกันมา การ์ดเสียงที่ใช้วิธีการนี้ จึงให้เสียงเหมือนกับมีเครื่องดนตรี บรรเลงอยู่จริง ๆ
3. ช่อง Line - out (สีชมพู) ช่องต่อนี้จะมีเฉพาะการ์ดเสียงแบบ 4 แชนแนล ใช้สำหรับต่อสัญญาณเสียง ไปยังลำโพง แบบ Surround ซ้าย-ขวา
4. ช่อง Line - in (สีน้ำเงิน) สำหรับรับสัญญาณเสียงจากอุปกรณ์กำเนินเสียงอื่น เช่น เครื่องเล่นวิทยุ - เทป เครื่องเล่นซีดี
ฯลฯ เข้ามาที่การ์ดเพื่อขยายสัญญาณเสียง หรือแสดงผลที่เครื่องของเรา
5. ช่อง Speaker (สีเขียว) สำหรับส่งสัญญาณเสียงจากการ์ดเสียงออกไปยังลำโพงปกติในแบบสเตอริโอ
6. MIDI/Game Port เป็นคอนเน็คเตอร์รูปตัว "D" ใช้ต่อพ่วงอุปกรณ์ประเภท MIDI หรืออุปกรณ์สำหรับเล่นเกม เช่น จอยสติก เกมแพด ฯลฯ

**อ้างอิง**
หมวดหมู่:การ์ดเสียง
ยุล ควอน

ยุล ควอน
ยุล ควอน (권율 - Yul Kwon) คือผู้ชนะการแข่งขันรายการ เซอร์ไวเวอร์ คุก ไอส์แลนด์ส เป็น 1 ใน 5 ของสมาชิกเผ่าเอเชีย และมีเชื้อชาติเกาหลี เช่นเกี่ยวกับ เบ็คกี้ ลีสมาชิกเผ่าเดียวกัน ยุลเป็นผู้เข้าแข่งขันที่หาสิทธิคุ้มกันบนเกาะอัปยศพบคนแรก ถึงแม้จะถูกส่งไปเกาะอัปยศเพียงครั้งเดียวและครั้งแรกก็ตาม ยุล อายุ 31 ปี เป็นที่ปรึกษาการบริหารจัดการ

**ประวัติ**
ยุล ควอน เกิดที่ ควีนส์, นิวยอร์ก ซึ่งพ่อแม่ของเขาเป็นชาวเกาหลีใต้ ผู้ย้ายถิ่นฐานมาอยู่ในอเมริกา หลังจากนั้นครอบครัวของเขาย้ายไปที่ เวสต์ โคสต์ เมื่อตอนเขาอายุ 6 ขวบ เขาจึงใช้ชีวติในวัยเด็กที่ คอนคอร์ด รัฐ แคลิฟอร์เนีย เขาเข้ารับการศึกษาที่โรงเรียนมัธยมที่นอร์ธเกท ใน วอลนัท ครีค รัฐ แคลิฟอร์เนีย ซึ่งเขาได้เล่นกีฬาประเภท โปโลน้ำในทีมของโรงเรียน กีฬาประเภทลู่ และ ยังได้เป็นตัวแทนนักเรียนกล่าวสุนทรพจน์ในวันจบการศึกษาด้วย   
ยุลได้ศึกษาต่อที่ มหาวิทยาลัยสแตนฟอร์ด และได้รับปริญญาทางด้านวิทยาศาสตร์คอมพิวเตอร์ นอกจากนั้นขณะเรียนอยู่ ยุลได้รับรางวัล เจมส์ ลีออนส์ ทางด้านการบริการ, เขาร่วมตัวแทนของมหาวิทยาลัยในกองทัพเรือสหรัฐ และจบการศึกษาในสมาคม ไฟ เบต้า คัปปา ด้วย นอกจากนั้นยุลยังได้รับประกาศนียบัตรทางด้านกฎหมาย ที่โรงเรียนกฎหมายเยลด้วย ซึ่งที่โรงเรียนนี้เองเขาได้เป็นคณะกรรมการบรรณาธิการ ในการพิมพ์ วารสารกฎหมายของเยล ด้วย
ยุลชอบที่จะทำงาน 2 รูปแบบในเวลาเดียวกัน ระหว่างงานประเภทกฎหมาย และ อาชีพทางด้านเทคโนโลยีกับธุรกิจ เขาได้ฝึกฝนการฟ้องร้อง การยื่นอุทธรณ์ การดำเนินการทางกฎหมายต่างๆ ผ่านบริษัททางกฎหมายมากมาย นอกจากนั้นเขายังเป็นพนักงานการตัดสินคดีความ ให้กับการยื่นอุทธรณ์ต่อผู้พิพากษาด้วย ที่สำคัญเขายังเป็นผู้ช่วยทางกฎหมายให้กับท่านวุฒิสมาชิก โจเซฟ ลีเบอร์แมน ใน วอชิงตัน ดี.ซี.ด้วย ซึ่งหน้าที่ของเขาคือการร่างพระราชบัญญัติความปลอดภัยบ้านเมือง และ กฎหมายเกี่ยวกับเทคโนโลยีอื่นๆด้วย หลายปีก่อนหน้านี้ยุลได้ตัดสินใจเปลี่ยนอาชีพมาทำงานเป็นที่ปรึกษาทางด้านการบริหารจัดการ ที่แม็คคินซีย์ จากการตั้งต้นนั้น เขาได้ร่วมกลุ่มกับ กูเกิล ทางด้านยุทธศาสตร์ทางธุรกิจ และ เพิ่งเปลี่ยนหน้าที่เป็นที่ปรึกษาเมื่อไม่นานมานี้
ยุลสนใจทางด้านการเมือง และมีงานอดิเรกคือ ต่อยมวย การต่อสู้ประชิดตัว เป็นอาสาสมัครช่วยเหลือเด็กๆ ยุลอธิบายตัวเขาเองว่าเป็นคนยึดมั่นอุดมการณ์ เห็นอกเห็นใจ และมีความทะเยอทะยาน เขาเริ่มมีความตระหนักและสนใจทางด้านการบริจาคไขกระดูกในสหรัฐ หลังจากการค้นหาผู้บริจาคซึ่งตรงกับเพื่อนซึ่งวินิจฉัยว่าเป็นโรคลูคีเมีย แต่ก็ต้องเสียชีวิตจากการติดเชื้อ
ยุลเป็นสมาชิกสมาคมของวอชิงตัน ดี.ซี.และ แคลิฟอร์เนียด้วย นอกจากนั้นเขายังเป็นสมาชิกของสมาคมศิษย์เก่าชาย แลมบ์ดา ไฟ เอปซิลอน ด้วย
ปัจจุบันยุลอาศัยอยู่ที่ ซาน มาทีโอ รัฐแคลิฟอร์เนีย ยุลเกิดวันที่ 14 กุมภาพันธ์ ค.ศ. 1975 
ราศีกุมภ์ ปีเถาะ
หมวดหมู่:เซอร์ไวเวอร์
หมวดหมู่:บุคคลจากมหาวิทยาลัยสแตนฟอร์ด
โรงพยาบาลศรีธัญญา

โรงพยาบาลศรีธัญญา เป็นโรงพยาบาลเฉพาะโรคทางจิตเวช เดิมชื่อ โรงพยาบาลโรคจิตภาคกลาง (นนทบุรี) ด้วยความริเริ่มดำเนินการของนายแพทย์ หลวงวิเชียรแพทยาคม (เถียร ตูวิเชียร) ได้ที่ดินมาจำนวน 1,067 ไร่ ตั้งอยู่เลขที่ 1 หมู่ 4 ตำบลตลาดขวัญ อำเภอเมืองนนทบุรี จังหวัดนนทบุรี สังกัดกรมสาธารณสุข กระทรวงมหาดไทย เปิดดำเนินการเมื่อวันที่ 24 มิถุนายน พ.ศ. 2484 โดยมีนายแพทย์ ขจร อ้นตระการ ดำรงตำแหน่งผู้อำนวยการคนแรก ปัจจุบันโรงพยาบาลศรีธัญญา สังกัดกรมสุขภาพจิต กระทรวงสาธารณสุข เป็นโรงพยาบาลจิตเวช ขนาด  750 เตียง (ปรับลดจาก 1,430 เตียง ตามนโยบายคืนผู้ป่วยกลับสู่ชุมชน) มีพื้นที่ทั้งหมด 415 ไร่

**การเริ่มดำเนินงาน**
เมื่อเริ่มเปิดดำเนินการได้รับโอนผู้ป่วยชายเรื้อรัง จำนวน 150 คน จากโรงพยาบาลสมเด็จเจ้าพระยาและเรือนจำนนทบุรี มาทำการรักษาและฟื้นฟูสมรรถภาพ ต่อมาเมื่อวันที่ 10 มีนาคม พ.ศ. 2485 โรงพยาบาลโรคจิตต์นนทบุรีได้ย้ายมาสังกัดโรงพยาบาลโรคจิต กรมการแพทย์ กระทรวงสาธารณสุข ศาสตราจารย์ นายแพทย์ ฝน แสงสิงแก้ว ซึ่งขณะนั้นดำรงตำแหน่งผู้อำนวยการโรงพยาบาล ได้พิจารณาเห็นว่าสังคมตั้งข้อรังเกียจ “โรคจิต” ประชาชนไม่นิยมมารับการรักษาจึงได้ดำเนินการ ให้โรงพยาบาลโรคจิตทุกแห่งเปลี่ยนชื่อใหม่ โดยอาศัยประวัติความเป็นมาของโรงพยาบาลซึ่งเป็นที่อุดมสมบูรณ์ เหมาะสำหรับการทำนาข้าว จึงได้เปลี่ยนชื่อโรงพยาบาลเป็น โรงพยาบาลศรีธัญญานนทบุรี ตั้งแต่ พ.ศ. 2497 เป็นต้นมา มีผู้อำนวยการโรงพยาบาลหลายท่านทำหน้าที่บริหารจัดการ และพัฒนาโรงพยาบาลศรีธัญญาอย่างต่อเนื่องตั้งแต่อดีตจนถึงปัจจุบัน

**อ้างอิง**

**แหล่งข้อมูลอื่น**
 100.516869
ศรีธัญญา
ศรีธัญญา
หมวดหมู่:กระทรวงสาธารณสุข
ศรีธัญญา
สี่กั๊กพระยาศรี

สี่กั๊กพระยาศรี หรืออาจเรียกว่า สี่กั๊ก เป็นสี่แยกจุดตัดระหว่างถนนเจริญกรุง ถนนเฟื่องนคร และถนนบ้านหม้อ ในสมัยรัชกาลที่ 4 บริเวณบ้านของพระยาศรีสหเทพ (ทองเพ็ง) อยู่เชิงสะพานมอญ  
ภาพ:The city end of New Road.jpg|thumb|left|สี่กั๊กพระยาศรีในสมัยรัชกาลที่ 5
สี่แยกนี้ได้ชื่อมาจากคำว่า กั๊ก (角; จีนกลางออกเสียงว่า เจียว) ซึ่งแปลว่า แยก หรือ มุม ในภาษาจีนฮกเกี้ยนและแต้จิ๋ว เจ๊กลากรถในสมัยนั้นจะเรียกสามแยกว่า ซากั๊ก และสี่แยกว่า สี่กั๊ก และเมื่อเรียกรถมาบริเวณนี้จึงเรียกว่าไป สี่กั๊กพีเอียสี หรือ สี่กั๊กบ้านพระยาศรี มาจนถึงปัจจุบัน
สี่กั๊กพระยาศรี ยังเป็นสถานที่ตั้งของร้านกาแฟแห่งแรกในประเทศไทยอีกด้วย ชื่อร้าน "Red Cross Tea Room" โดย แหม่มโคล (เอ็ดนา เอส. โคล์) ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ พ.ศ. 2460 ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร

**อ้างอิง**
  ที่มาของชื่อ สี่กั๊กพระยาศรี date=2007-09-26 -  พระยาศรีสหเทพ date=2007-03-11 -  เมื่อ “เครื่องดื่มปีศาจ” มาสยาม! ร.๓ ทรงปลูกเป็นสวนหลวงในหัวแหวนกรุงรัตนโกสินทร์

**แหล่งข้อมูลอื่น**
100.497668
สี่กั๊กพระยาศรี
หมวดหมู่:ทางแยกในเขตพระนคร
แยกเอส. เอ. บี.

แยกเอส. เอ. บี. (S. A. B. Intersection) เป็นทางแยกที่เกิดจากถนนเจริญกรุงตัดกับถนนวรจักรและถนนจักรวรรดิ สร้างขึ้นในรัชสมัยรัชกาลที่ 5 โดยได้ชื่อทางแยกมาจากชื่อบริษัทเอส. เอ. บี. ของฝรั่งชาติเบลเยียมซึ่งมีสำนักงานอยู่บริเวณนั้น S. A. B. ย่อมาจาก Société Anonyme Belge pour le Commerce et l'Industrie au Siam แปลว่า "บริษัทเบลเยียมเพื่อการพาณิชย์และการอุตสาหกรรมในสยาม จำกัด (มหาชน)" ขณะนี้หนังสือพิมพ์ซิงเสียนเยอะเป้าได้เข้ามาทำการแทนหลังจากที่บริษัทเอส. เอ. บี. ย้ายออกไป 
ปัจจุบัน อาคารที่ทำการของหนังสือพิมพ์ซิงเสียนเยอะเป้าและธนาคารไทยพาณิชย์ สาขาเฉลิมนคร ที่อยู่ฝั่งตรงข้าม ที่แยกเอส. เอ. บี. มีความโดดเด่นที่สถาปัตยกรรมที่สวยงามแบบนีโอคลาสสิก ซึ่งเดิมเป็นอาคารห้างสรรพสินค้าชั้นนำในรัชสมัยรัชกาลที่ 5 ได้รับการขึ้นทะเบียนเป็นโบราณสถานตั้งแต่วันที่ 28 กรกฎาคม พ.ศ. 2530

**อ้างอิง**

**แหล่งข้อมูลอื่น**
เอส.
หมวดหมู่:โบราณสถานในเขตป้อมปราบศัตรูพ่าย
เอส.
แยกสำราญราษฎร์

แยกสำราญราษฎร์ เป็นสี่แยกจุดตัดถนนบำรุงเมืองและถนนมหาไชย ในพื้นที่เขตพระนคร กรุงเทพมหานคร ซึ่งสำราญราษฎร์เป็นชื่อที่ทางการตั้งให้แทนชื่อย่านที่เรียกดั้งเดิมว่า ประตูผี

**ประตูผี**
ประตูผีเป็นย่านการค้าเก่าแก่ของกรุงเทพฯ บริเวณริมคลองโอ่งอ่าง จุดตัดถนนมหาไชยและถนนบำรุงเมือง ระหว่างวัดเทพธิดารามกับวัดสระเกศ ได้ชื่อมาจากจากประตูเมืองที่เป็นเส้นทางสำหรับลำเลียงศพออกจากเขตประตูเมืองของกรุงเทพฯ (เกาะกรุงรัตนโกสินทร์) โดยเฉพาะเจาะจง ประตูผีมีบทบาทสำคัญต่อประวัติศาสตร์ของกรุงเทพมหานครในคราวที่มีประชาชนเสียชีวิตจากโรคระบาดเช่น อหิวาตกโรค จำเป็นต้องลำเลียงศพจำนวนมากผ่านประตูผีออกมาทำพิธีฌาปนกิจที่วัดสระเกศ

**ปัจจุบัน**
ปัจจุบันแยกสำราญราษฎร์เป็นแหล่งที่ตั้งของร้านอาหารประเภทอาหารริมทางจำนวนมาก โดยเฉพาะในเวลาค่ำคืน ที่ขึ้นชื่อได้แก่ ผัดไทย ที่ได้การแนะนำเป็นบิบกูร์มองด์จากมิชลินไกด์, บัวลอย, ขนมเบื้อง, เย็นตาโฟ และร้านอาหารตามสั่ง เป็นที่ตั้งของร้านเจ๊ไฝ ซึ่งได้ดาวมิชลินไกด์ และยังเป็นที่ตั้งโรงรับจำนำแห่งแรกในประเทศไทยอีกด้วย ซึ่งยังคงเปิดกิจการมาจนถึงปัจจุบัน

**สถานที่สำคัญบริเวณแยก**
 วัดเทพธิดาราม- พระบรมบรรพต (ภูเขาทอง) วัดสระเกศราชวรมหาวิหาร- สถานีตำรวจนครบาลสำราญราษฎร์

**อ้างอิง**

**แหล่งข้อมูลอื่น**
  สองเท้าพาเดิน ประตูผี
สำราญราษฎร์
สำราญราษฎร์
คลาสสิก

คลาสสิก (classic) อาจหมายถึง- ดนตรียุคคลาสสิก- ดนตรีคลาสสิก- ศิลปะคลาสสิก- รถยนต์คลาสสิก- กีตาร์คลาสสิก- ภาษาคลาสสิก กลุ่มของภาษาที่มีการใช้กันมาเป็นระยะเวลานาน- คนแรกของหัวใจ คนสุดท้ายของชีวิต (ชื่อThe Classic) ภาพยนตร์เกาหลี
หมวดหมู่:วัฒนธรรม
รัฐชีน

ชีน หรือ ชิน (ချင်းပြည်နယ်) เป็นหนึ่งในรัฐที่ตั้งอยู่ทางตะวันตกของประเทศพม่า มีเมืองหลักคือฮาคา

**อาณาเขตติดต่อ**
รัฐชีนมีอาณาเขตติดต่อดังนี้- ทิศเหนือ ติดต่อกับรัฐมณีปุระ (ประเทศอินเดีย)- ทิศตะวันออก ติดต่อกับภาคซะไกง์และภาคมะกเว- ทิศใต้ ติดต่อกับรัฐยะไข่ - ทิศตะวันตก ติดต่อกับประเทศบังกลาเทศและรัฐมิโซรัม (ประเทศอินเดีย)

**การแบ่งเขตการปกครอง**
รัฐชีนแบ่งออกเป็น 6 จังหวัด ดังนี้

**ประชากร**
เชื้อชาติ ส่วนใหญ่เป็นชาวชีน นอกจากนั้นมีชาวมารา ชาวคูมี และชาวพม่า
ศาสนา ส่วนใหญ่นับถือศาสนาคริสต์ นอกนั้นนับถือศาสนาพุทธ

**ประเพณีท้องถิ่น**
ลามะคาหรือประเพณีการเก็บเกี่ยว 
เองคาหรือประเพณีอุ่นเรือน
นอกจากนั้นยังมียูลักควาโดหรือวันปีใหม่
ควางเจวหรือวันฉลองตรงกับวันที่ 20 กุมภาพันธ์

**อ้างอิง**
ชีน
หมวดหมู่:รัฐและดินแดนที่ก่อตั้งในปี พ.ศ. 2517
รัฐกะชีน

กะชีน หรือ กะฉิ่น (ကချင်; กะชีน: Jingphaw) เป็นรัฐหนึ่งของประเทศพม่า ตั้งอยู่ทางตอนเหนือสุดของประเทศ

**ภูมิศาสตร์**

**ที่ตั้งและอาณาเขต**
รัฐกะชีนมีพื้นที่ติดต่อดังนี้ - ทิศเหนือ ติดต่อกับจังหวัดหลินจือ เขตปกครองตนเองทิเบต (ประเทศจีน)- ทิศตะวันออก ติดต่อกับจังหวัดปกครองตนเองชนชาติลีซอ นู่เจียง จังหวัดเปาซาน และเขตปกครองตนเองชนชาติไทและจิงผ่อ เต๋อหง มณฑลยูนนาน (ประเทศจีน)- ทิศใต้ ติดต่อกับรัฐฉาน (ประเทศพม่า)- ทิศตะวันตก ติดต่อกับภาคซะไกง์ (ประเทศพม่า) และรัฐอรุณาจัลประเทศ (ประเทศอินเดีย)

**ความสูง**
จุดสูงสุดของรัฐกะชีนคือ เขาคากาโบราซี โดยมีความสูง 5,881 เมตร ถือเป็นยอดเขาที่สูงที่สุดในเอเชียตะวันออกเฉียงใต้ 

**แม่น้ำ**
รัฐกะชีนถือเป็นแหล่งต้นน้ำมีลำธารน้อยใหญ่หลายสาย โดยมีแม่น้ำสำคัญคือแม่น้ำอิรวดี

**การแบ่งเขตการปกครอง**
รัฐกะชีนแบ่งออกเป็น 6 จังหวัด ดังนี้

**ประชากร**
ประชากรประมาณ 1.2 ล้านคน ความหนาแน่น 34 คน/ตารางไมล์

**ศาสนา**
มีผู้นับถือศาสนาพุทธร้อยละ 57.8 นับถือศาสนาคริสต์ร้อยละ 36.4

**ภาษา**
ภาษาพม่า ภาษาจิ่งเผาะ ภาษาราวาง ภาษาลีซอ ภาษาละเชก ภาษาไทใต้คง และภาษาคำตี่

**อ้างอิง**
กะชีน
รัฐกะเหรี่ยง

กะเหรี่ยง หรือ กะยีน (ကရင်; กะเหรี่ยงสะกอ: ကညီကီၢ်ဆဲၣ်; กะเหรี่ยงโป: ဖၠုံခါန်ႋကၞင့်) เป็นรัฐหนึ่งทางตะวันออกเฉียงใต้ของประเทศพม่า มีเมืองหลักคือพะอัน

**อาณาเขตติดต่อ**
รัฐกะเหรี่ยงมีตำแหน่งที่ตั้ง ดังนี้- ทิศเหนือ ติดต่อกับดินแดนสหภาพเนปยีดอ รัฐฉาน และรัฐกะยา- ทิศตะวันออก ติดต่อกับจังหวัดแม่ฮ่องสอนและจังหวัดตาก (ประเทศไทย) - ทิศใต้ ติดต่อกับจังหวัดกาญจนบุรี (ประเทศไทย) และรัฐมอญ - ทิศตะวันตก ติดต่อกับรัฐมอญและภาคพะโค

**การแบ่งเขตการปกครอง**
การปกครองของรัฐกะเหรี่ยงมี 6 จังหวัด แต่ละจังหวัดแบ่งเป็นอำเภอรวม 7 อำเภอ ดังนี้

**การคมนาคมขนส่ง**
รัฐกะเหรี่ยงมีสนามบิน 2 แห่งคือ สนามบินผาปูนและสนามบินพะอัน แต่ก็ไม่ได้เปิดใช้ในกิจการสาธารณะ

**ประชากร**
 ประชากร 1,431,377 คน- ความหนาแน่น 122 คนต่อตารางไมล์- เชื้อชาติ ส่วนใหญ่เป็นเผ่าเป็นชาวกะเหรี่ยง มอญ พม่า ปะโอ ไทใหญ่  และยะไข่- ศาสนา ได้แก่ ศาสนาพุทธ ศาสนาคริสต์ และเลเก

**ประเพณีท้องถิ่น**
 ตีกลองกบหรือพาสี่- รำตง- อุ่นเรือน

**อ้างอิง**

กะเหรี่ยง
รัฐกะยา

กะยา (ကယား) หรือชื่อเดิมว่า กะเหรี่ยงแดง (ကရင်နီ, กะยีนนี) เป็นรัฐที่ตั้งอยู่ทางตะวันออกเฉียงใต้ของประเทศพม่า

**ที่ตั้งและอาณาเขต**
รัฐกะยามีอาณาเขตติดต่อดังนี้- ทิศเหนือ ติดต่อกับรัฐฉาน- ทิศตะวันออก ติดกับจังหวัดแม่ฮ่องสอน (ประเทศไทย)- ทิศใต้และทิศตะวันตก ติดต่อกับรัฐกะเหรี่ยง

**การแบ่งเขตการปกครอง**
รัฐกะยามีพื้นที่ 11,731.5 ตารางกิโลเมตร แบ่งเขตการปกครองออกเป็น 4 จังหวัด แต่ละจังหวัดแบ่งเป็นอำเภอรวม 7 อำเภอ ดังนี้

**ประชากร**
รัฐกะยามีประชากรประมาณ 280,000 คน เท่ากับความหนาแน่น 24 คนต่อตารางกิโลเมตร

**เชื้อชาติ**
กะยา (กะเหรี่ยงแดง) ร้อยละ 56.12, พม่าร้อยละ 17.58, ไทใหญ่ร้อยละ 16.67, กะเหรี่ยงร้อยละ 6.45, ลูกผสมร้อยละ 2.08 และอื่น ๆ ร้อยละ 1.1

**ศาสนา**
ประชากรส่วนใหญ่นับถือศาสนาพุทธและศาสนาคริสต์

**อ้างอิง**
กะยา
รัฐมอญ

มอญ หรือ โมน (မွန်; မန်) เป็นหนึ่งในรัฐที่ตั้งอยู่ทางใต้ของประเทศพม่า

**อาณาเขตติดต่อ**
รัฐมอญมีอาณาเขตติดต่อกับพื้นที่ข้างเคียงเรียงตามเข็มนาฬิกาดังนี้- ทิศเหนือ ติดกับภาคพะโคและรัฐกะเหรี่ยง- ทิศตะวันออก ติดต่อกับรัฐกะเหรี่ยง- ทิศใต้ ติดกับจังหวัดกาญจนบุรี (ประเทศไทย) และภาคตะนาวศรี - ทิศตะวันตก ติดกับอ่าวเมาะตะมะ

**การแบ่งเขตการปกครอง**
พื้นที่ 4,747.8 ตารางไมล์ การปกครอง 4 จังหวัด 10 อำเภอ 450 ตำบล

**ดูเพิ่ม**
 ทางรถไฟสายมรณะ

**อ้างอิง**

มอญ
หมวดหมู่:รัฐและดินแดนที่ก่อตั้งในปี พ.ศ. 2517
หมวดหมู่:ทะเลอันดามัน
ซีลออนไลน์

ซีลออนไลน์  (Seal Online) เป็นเกมออนไลน์บนเครื่องพีซี มีลักษณะเป็นเกมส์แนว MMORPG มีเนื้อเรื่องที่น่าสนใจเกี่ยวกับกาลเวลา และ ปีศาจ มีลักษณะตัวละครแบบการ์ตูนสามมิติเกมนี้เปิดตัวมาแล้วหลายประเทศ  เช่น  ไทย  ญี่ปุ่น เกาหลี เป็นต้น
ซีลออนไลน์พัฒนาขึ้นโดยบริษัท Grigon Entertainment ประเทศเกาหลี โดยเปิดให้บริการอย่างเป็นทางการครั้งแรก ในเดือน กรกฎาคม 2546ต่อมาบริษัท Grigon Entertainment ประเทศเกาหลี ได้จำหน่ายสิทธิในการให้บริการทั้งหมดของเกมซีลออนไลน์ และการพัฒนาส่วนใหญ่ ให้กับ บริษัท YNK ประเทศเกาหลี

**ซีลออนไลน์ในประเทศไทย**
ซีลออนไลน์เปิดให้บริการอย่างเป็นทางการครั้งแรกในประเทศไทยโดยบริษัท ฟันบ๊อกซ์ จำกัดเมื่อวันที่ 28 กุมภาพันธ์ 2548 และมีการประกาศปิดให้บริการเมื่อวันที่ 31 ตุลาคม 2551 เนื่องจากปัญหาการโกงต่างๆ ภายในเกมส์ รวมไปถึงการใช้โปรแกรมช่วยเล่น จากนั้นไม่นาน บริษัท YNK ประเทศเกาหลี ได้แจ้งข้อความการเปิดตัวเกมใหม่อีกครั้ง โดยไม่ผ่านบริษัทใดๆ ในประเทศไทยและเปิดให้เข้าชมเว็บไซต์ โดยเปิดให้บริการอีกครั้งวันที่ 4 พฤศจิกายน 2551 นับเป็นประวัติศาสตร์ใหม่ของวงการเกมออนไลน์ไทย ที่มีบริษัทเกาหลี เข้ามาเปิดบริการ โดยไม่ผ่านบริษัทใดๆ ในไทย
ก่อนที่จะมีข่าวเพิ่มเติมในเวปบอร์ดของเกมซีลที่เปิดบริการโดยบริษัท YNK ประเทศเกาหลี เรื่องที่ บริษัท วินเนอร์ ออนไลน์ จำกัด ได้ทำสัญญากับทางบริษัท YNK ประเทศเกาหลีเพื่อเปิดให้บริการเกมซีลออนไลน์ในประเทศไทยอีกครั้ง ในชื่อของ ซีลออนไลน์ พลัส โดยในปัจจุบันได้ทำการปิดตัวลงไปแล้ว
ปัจจุบันซีลออนไลน์กำลังจะกลับมาเปิดให้บริการในไทยอีกครั้ง โดยผู้ถือลิทสิทธิ์ในไทยคือ บริษัท เพลย์วิธ (ไทยแลนด์) จำกัด ในชื่อของ ซีลออนไลน์ รีเทิร์น ซึ่งจะเปิดให้บริการในวันอังคารที่ 28 มีนาคม พ.ศ. 2560 นี้
อย่างไรก็ตามต้องติดตามดูกันต่อไปว่าจะทางผู้ให้บริการใหม่จะสามารถจัดการกับปัญหาหลักของเกมซีลออนไลน์ คือ ปัญหาการใช้โปรแกรมช่วยเล่น และโปรแกรมโกงต่างๆ ด้วยวิธีไหนเนื่องจากปัญหานี้เป็นปัญหาที่ยังไม่ได้รับการแก้ไขจากการเปิดในบริการทั้งจากบริษัท YNK ประเทศเกาหลี และจากผู้ให้บริการในไทยรายเดิมเอง

**อ้างอิง**
หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศเกาหลีใต้
รัฐยะไข่

บทความนี้เป็นบทความเกี่ยวกับเขตการปกครอง สำหรับชาติพันธุ์ ดูที่ ยะไข่ สำหรับแคว้นโบราณ ดูที่ แคว้นยะไข่
ยะไข่ หรือ ระไคน์ (ရခိုင်, สำเนียงยะไข่:  ระไคง์, สำเนียงพม่า:  ยะไคง์) มีชื่อเดิมในภาษาอังกฤษว่า อาระกัน (Arakan) เป็นหนึ่งในรัฐที่ตั้งอยู่ทางตะวันตกของประเทศพม่า

**อาณาเขตติดต่อ**
รัฐยะไข่มีอาณาเขตติดต่อกับพื้นที่ข้างเคียงดังนี้- ทิศเหนือ ติดต่อกับประเทศบังกลาเทศและรัฐชีน- ทิศตะวันออก ติดต่อกับภาคมะกเวและภาคพะโค- ทิศใต้ ติดต่อกับภาคอิรวดี - ทิศตะวันตก ติดต่อกับอ่าวเบงกอล

**การแบ่งเขตการปกครอง**
รัฐยะไข่ประกอบด้วย 7 จังหวัด แต่ละจังหวัดแบ่งออกเป็นอำเภอรวม 17 อำเภอ มีชื่อดังต่อไปนี้

**อ้างอิง**

ยะไข่
หมวดหมู่:รัฐและดินแดนที่ก่อตั้งในปี พ.ศ. 2517
โทโมกาซุ ซูงิตะ

โทโมกาซุ ซูงิตะ (Sugita Tomokazu) เป็นนักพากย์การ์ตูนชาวญี่ปุ่น เกิดเมื่อวันที่ 11 ตุลาคม พ.ศ. 2523 ที่จังหวัดไซตามะ สังกัดค่ายอะตอมมิกมังกี้ มีความนับถือในตัวฮิการุ มิโดริกาวะ

**ผลงาน**

**อนิเมะ**
 เว็บไดเวอร์ รับบทเป็น กราวเดียน- ปานิ โปนิ แดช! รับบทเป็น มนุษย์ต่างดาวลูกสมุน - ซูเปอร์โรบอทวอร์ส รับบทเป็น บรุคลิน ลัคฟีลด์- ดิจิทัล เลดี้ รับบทเป็น ฮิเดกิ โมโตสุวะ- อายาชิ โนะ เซเรส รับบทเป็น คางามิ มิคาเงะ- สึซึมิยะ ฮารุฮิ รับบทเป็น เคียวน์- เทพมรณะ รับบทเป็น โนวา,มุกุรุม่า เค็นเซย์- ชัฟเฟิล! รับบทเป็น ริน สึจิมิ- X พลังล้างโลก รับบทเป็น ซุเมรากิ ซุบารุ- ฮันนี แอนด์ โคลเวอร์ รับบทเป็น ทาคุมิ มายามะ- กันดั้มซี้ดเดสทินี รับบทเป็น โยลัน เคนท์- คาน็อน รับบทเป็น ยูอิจิ ไอซาวะ- กินทามะ รับบทเป็น ซากาตะ กินโทกิ- โบะโบะโบโบะ โบโบะโบ้ รับบทเป็น โอเวอร์- เก็ทแบคเกอร์ส รับบทเป็น ราเกล- เทพอสูรจิ้งจอกเงิน รับบทเป็น เร็นโคสึ- เนตรสยบมาร รับบทเป็น ฮัตโตริ เคียวฮาจิโร่- หนุ่มหล่อเฟี้ยว แปลงโฉมสาว รับบทเป็น โอดะ ทาเคนางะ- สาวน้อยจอมเวทย์ นาโนฮะ StrikerS รับบทเป็น โครโน ฮาราวน์- นักเตะแข้งสายฟ้า รับบทเป็น เอ็ดการ์ วาตินัส- Black Lagoon จารชนพันธ์นรก รับบทเป็น ล็อตตัน เดอะ วิซาร์ด- Maria Holic รับบทเป็น บาทหลวงคานาเอะ โทอิจิโร่- Arakawa Under the Bridge รับบทเป็น โฮชิ- Togainu no Chi รับบทเป็น เคย์สุเกะ- Love Pistols รับบทเป็น มาดาราเมะ โยเนคุนิ- เด็กพันธุ์นรกสั่งลุย รับบทเป็น คันซากิ ฮาจิเมะ- Starry Sky รับบทเป็น นานามิ คานาตะ- สเก็ต ดานซ์ รับบทเป็น อุซุย คาซึโยชิ (สวิตช์)- วัน ๆ ของพวกผมก็งี้แหละ รับบทเป็น ทาบาตะ ฮิเดโนริ- ห้องเรียนลอบสังหาร รับบทเป็น คาราสึมะ ทาดาโอมิ- Danganronpa the end of kibougamine gakuen รับบทเป็น ทานากะ กันดั้ม- One Piece รับบทเป็น ชาร์ล็อตต์ คาตาคุริ
*ดาบพิฆาตอสูร รับบทเป็น ฮิเมะจิมะ เกียวเม
*เกิดชาตินี้พี่ต้องเทพ รับบทเป็น รูเดียส เกรย์แรท (ตัวตนในชาติก่อน)
*นักสู้ทูปเบอร์ รับบทเป็น ซัมดัก

**โทคุซัทสึ**
 มาสค์ไรเดอร์คิบะ รับบทเป็น คิแบท แบท รุ่นที่ 3, คิแบท แบท รุ่นที่ 2 และ คิแบท แบท รุ่นที่ 4- อุลตร้าแมนกิงกะ  รับบทเป็น อุลตร้าแมนกิงกะ(ตัวจริง)

**แหล่งข้อมูลอื่น**
  หน้าข้อมูลจจาก Anime News Network -  หน้าข้อมูลจาก CD Japan -  เว็บไซต์อย่างเป็นทางการ date=2006-08-30  
หมวดหมู่:นักพากย์ชายชาวญี่ปุ่น
หมวดหมู่:บุคคลจากรันซัง
IEEE 802.11b-1999

IEEE 802.11b เป็นมาตรฐานการสื่อสารระดับที่สอง (จากทั้งหมด 7 แบบจำลองโอเอสไอ) ว่าด้วยเรื่องการเชื่อมโยงข้อมูลผ่านทาง สื่อคลื่นแม่เหล็กไฟฟ้า กำหนดโดยสถาบันวิศวกรไฟฟ้าและอิเล็กทรอนิกส์ (Institute of Electrical and Electronics Engineers, Inc. หรือ IEEE) เพื่อใช้เป็นมาตรฐานในการติดต่อสื่อสารผ่านสื่อที่เป็นคลื่นแม่เหล็กไฟฟ้า
คณะทำงานชุด IEEE 802.11b ได้ตีพิมพ์มาตรฐานเพิ่มเติมนี้เมื่อปี พ.ศ. 2542 ซึ่งเป็นที่รู้จักกันดีและใช้งานกันอย่างแพร่หลายมากที่สุด มาตรฐาน IEEE 802.11b ใช้เทคโนโลยีที่เรียกว่า CCK (Complimentary Code Keying) ผนวกกับ DSSS (Direct Sequence Spread Spectrum) เพื่อปรับปรุงความสามารถของอุปกรณ์ให้รับส่งข้อมูลได้ด้วยความเร็วสูงสุดที่ 11 Mbps ผ่านคลื่นวิทยุความถี่ 2.4 GHz (เป็นย่านความถี่ที่เรียกว่า ISM (Industrial Scientific and Medical) ซึ่งถูกจัดสรรไว้อย่างสากลสำหรับการใช้งานอย่างสาธารณะด้านวิทยาศาสตร์ อุตสาหกรรม และการแพทย์ โดยอุปกรณ์ที่ใช้ความถี่ย่านนี้ก็เช่น IEEE 802.11, Bluetooth, โทรศัพท์ไร้สาย, และเตาไมโครเวฟ) ส่วนใหญ่แล้วอุปกรณ์ IEEE 802.11 WLAN ที่ใช้กันอยู่ในปัจจุบันจะเป็นอุปกรณ์ตามมาตรฐาน IEEE 802.11b นี้และใช้เครื่องหมายการค้าที่รู้จักกันดีในนาม Wi-Fi ซึ่งเครื่องหมายการค้าดังกล่าวถูกกำหนดขึ้นโดยสมาคม WECA (Wireless Ethernet Compatability Alliance) โดยอุปกรณ์ที่ได้รับเครื่องหมายการค้าดังกล่าวได้ผ่านการตรวจสอบแล้วว่าเป็นไปตามมาตรฐาน IEEE 802.11b และสามารถนำไปใช้งานร่วมกับอุปกรณ์ยี่ห้ออื่น ๆ ที่ได้รับเครื่องหมาย Wi-Fi ได้

**รายละเอียด**

**ช่องทางและทางเลือก**

**อ้างอิง**
หมวดหมู่:IEEE 802
สำโรง

สำโรง อาจหมายถึง
พรรณไม้- วงศ์สำโรง- สำโรง (พรรณไม้)- มะกอกโคก มีอีกชื่อว่า  สำโรง
อำเภอในประเทศไทย- อำเภอสำโรง จังหวัดอุบลราชธานี- อำเภอสำโรงทาบ จังหวัดสุรินทร์- อำเภอโคกสำโรง จังหวัดลพบุรี
เทศบาลระดับอำเภอ (ក្រុង - กฺรุง) ในประเทศกัมพูชา- เทศบาลสำโรง จังหวัดอุดรมีชัย
ตำบลในประเทศไทย มีอยู่ 11 ตำบลทั่วประเทศ - ตำบลสำโรง อำเภอหนองสองห้อง จังหวัดขอนแก่น- ตำบลสำโรง อำเภอโนนไทย จังหวัดนครราชสีมา- ตำบลสำโรง อำเภอปักธงชัย จังหวัดนครราชสีมา- ตำบลสำโรง อำเภอพลับพลาชัย จังหวัดบุรีรัมย์- ตำบลสำโรง อำเภอนาเชือก จังหวัดมหาสารคาม- ตำบลสำโรง อำเภออุทุมพรพิสัย จังหวัดศรีสะเกษ- ตำบลสำโรง อำเภอพระประแดง จังหวัดสมุทรปราการ- ตำบลสำโรง อำเภอเมืองสุรินทร์ จังหวัดสุรินทร์- ตำบลสำโรง อำเภอตาลสุม จังหวัดอุบลราชธานี- ตำบลสำโรง อำเภอโพธิ์ไทร จังหวัดอุบลราชธานี- ตำบลสำโรง อำเภอสำโรง จังหวัดอุบลราชธานี
หรืออาจหมายถึงตำบลที่มีชื่อนำหน้าด้วย "สำโรง" ในอำเภอและจังหวัดต่อไปนี้- ตำบลสำโรงชัย อำเภอไพศาลี จังหวัดนครสวรรค์- ตำบลสำโรงใหม่ อำเภอละหานทราย จังหวัดบุรีรัมย์- ตำบลสำโรงตาเจ็น อำเภอขุขันธ์ จังหวัดศรีสะเกษ- ตำบลสำโรงประสาท อำเภอปรางค์กู่ จังหวัดศรีสะเกษ- ตำบลสำโรงพลัน อำเภอไพรบึง จังหวัดศรีสะเกษ- ตำบลสำโรงเหนือ อำเภอเมืองสมุทรปราการ จังหวัดสมุทรปราการ- ตำบลสำโรงกลาง อำเภอพระประแดง จังหวัดสมุทรปราการ- ตำบลสำโรงใต้ อำเภอพระประแดง จังหวัดสมุทรปราการ- ตำบลสำโรงทาบ อำเภอสำโรงทาบ จังหวัดสุรินทร์
หรืออาจหมายถึงตำบลอื่น ๆ ที่มีคำว่า "สำโรง" ในอำเภอและจังหวัดต่อไปนี้- ตำบลโคกสำโรง อำเภอโคกสำโรง จังหวัดลพบุรี
หรืออาจหมายถึงองค์กรปกครองส่วนท้องถิ่นประเภทเทศบาล ที่มีคำว่า "สำโรง" อยู่ในชื่อ ดังต่อไปนี้- เทศบาลตำบลสำโรงเหนือ อำเภอเมืองสมุทรปราการ จังหวัดสมุทรปราการ- เทศบาลเมืองปู่เจ้าสมิงพราย (สำโรงใต้) อำเภอพระประแดง จังหวัดสมุทรปราการ- เทศบาลตำบลด่านสำโรง อำเภอเมืองสมุทรปราการ จังหวัดสมุทรปราการ- เทศบาลตำบลสำโรงใหม่ อำเภอละหานทราย จังหวัดบุรีรัมย์- เทศบาลตำบลสำโรงพลัน อำเภอไพรบึง จังหวัดศรีสะเกษ- เทศบาลตำบลสำโรงทาบ อำเภอสำโรงทาบ จังหวัดสุรินทร์- เทศบาลตำบลสำโรง อำเภอสำโรง จังหวัดอุบลราชธานี- เทศบาลตำบลโคกสำโรง อำเภอโคกสำโรง จังหวัดลพบุรี- เทศบาลเมืองหนองสำโรง อำเภอเมืองอุดรธานี จังหวัดอุดรธานี
 สถานีรถไฟฟ้า- สถานีสำโรง ของรถไฟฟ้าบีทีเอส สายสุขุมวิท และรถไฟฟ้าสายสีเหลือง
ใบอนุญาตประกอบโรคศิลปะ

ใบอนุญาตประกอบโรคศิลปะ เป็นใบอนุญาตในการประกอบวิชาชีพที่กระทำหรือมุ่งหมายจะกระทำต่อมนุษย์เกี่ยวกับการตรวจโรค การวินิจฉัยโรค การบำบัดโรค การป้องกันโรค การส่งเสริมและการฟื้นฟูสุขภาพ และการผดุงครรภ์ แต่ไม่รวมถึงการประกอบวิชาชีพทางการแพทย์และสาธารณสุขอื่น ที่มีการตั้งสภาวิชาชีพเพื่อควบคุมดูแลในแต่ละวิชาชีพแล้ว ซึ่งใบอนุญาตประกอบโรคศิลปะออกโดยคณะกรรมการการประกอบโรคศิลปะ กองการประกอบโรคศิลปะ กระทรวงสาธารณสุข
ในปัจจุบัน มีวิชาชีพที่ต้องขึ้นทะเบียนและได้รับใบอนุญาตประกอบโรคศิลปะ จากกองประกอบโรคศิลปะ กระทรวงสาธารณสุข ดังนี้- สาขากิจกรรมบำบัด- สาขารังสีเทคนิค- สาขาการแก้ไขความผิดปกติของการสื่อความหมาย/อรรถบำบัด- สาขาเทคโนโลยีหัวใจและทรวงอก- สาขาจิตวิทยาคลินิก- สาขาการแพทย์แผนจีน- สาขาทัศนมาตรศาสตร์- สาขากายอุปกรณ์- สาขาการแพทย์ฉุกเฉิน/เวชศาสตร์ฉุกเฉิน- สาขากำหนดอาหาร/โภชนาการ- สาขาฟิสิกส์การแพทย์- สาขาฉุกเฉินการแพทย์

**อ้างอิง**
โรคศิลปะ
ลี เอสโคปิโด

ลี เอสโคปิโด (Lee Escobido) หรือ เรมี กอนซากา นักมวยสากลชาวฟิลิปปินส์ เกิดเมื่อ 9 พฤษภาคม พ.ศ. 2517 สถิติการชก 69 ครั้ง ชนะ 31 (น็อค 16 เสมอ 2 แพ้ 36

**ประวัติ**
เอสโคปิโดขึ้นชกมวยสากลครั้งแรกเมื่อ 27 กันยายน พ.ศ. 2535 ชนะน็อค เอลิซัลเด อาตีบากอส ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ ได้มาชกในไทยในพ.ศ. 2537 ชนะน็อค ฤทธิชัย เกียรติประภัสร์ ยก 3 แพ้คะแนน ยอดชิงชัย ศรทองยิม จ้าวสิงห์ทอง เฉลิมศรี ต่อมา ได้ชิงแชมป์โลกรุ่นฟลายเวท WBU เมื่อ 5 สิงหาคม พ.ศ. 2538 แพ้น็อค ยอดชิงชัย ศรทองยิม ยก 6 จากนั้น ได้ครองแชมป์ฟิลิปปินส์รุ่นฟลายเวทเมื่อ 21 ตุลาคม พ.ศ. 2538 ชนะน็อค โนเอล ทูนาเกา ยก 2 แล้วมาชิงแชมป์ OPBF รุ่นฟลายเวทเมื่อ 18 พฤศจิกายน พ.ศ. 2538 แพ้น็อค โชคชัย โชควิวัฒน์ ยก 11 จากนั้นก็เสียแชมป์ฟิลิปปินส์ แพ้คะแนน เมลวิน มากราโมไปเมื่อ 17 กุมภาพันธ์ พ.ศ. 2539
ใน พ.ศ. 2539 เอสโคปิโดยังมาชกในไทยอีกหลายครั้ง แพ้น็อค ศรพิชัย พิษณุราชันย์ ยก 3 แพ้คะแนน สุวัจชัย นครหลวงโปรโมชั่น ดัทช์บอย ดัทช์บอยยิม และชนะน็อค ยอดชิงชัย ศรทองยิมคู่ปรับเก่า ยก 2 จากนั้น ขึ้นชิงแชมป์ฟิลิปปินส์กับมากราโมอีกครั้งตอนปลายปี พ.ศ. 2539 แต่เป็นฝ่ายแพ้น็อคในยกที่ 7 เอสโคปิโดหยุดชกไปปีครึ่ง กลับมาชกอีกใน พ.ศ. 2541 และได้มาชกในไทย แพ้คะแนน โผน แสงมรกต พนมทอง ธ.แสงแก้ว แล้วได้ชิงแชมป์ PABA รุ่นแบนตัมเวทเมื่อ 16 เมษายน พ.ศ. 2542 ที่ กัมพูชา แพ้น็อค เสาหิน ศรีไทยคอนโด ยก 6 ในช่วง พ.ศ. 2543-2544 เอสโคปิโดยังมาชกในไทยอีกหลายครั้ง แพ้คะแนน เสาหิน ศรีไทยคอนโด อนุรักษ์ เกียรตินิวัฒน์ ศรพิชัย กระทิงแดงยิม แพ้น็อค นภาพล เกียรติศักดิ์โชคชัย ยก 7 แล้วได้ชิงแชมป์ PABA รุ่นแบนตัมเวทเมื่อ 12 ตุลาคม พ.ศ. 2544 แพ้คะแนน พูนสวัสดิ์ กระทิงแดงยิม เอสโคปิโดยังคงชกมวยต่อมา และเคยมาชกในไทยแพ้ หยกไท ศิษย์ อ. คมฤทธิ์ 3เคแบตเตอรี่ เขามีโอกาสได้ชิงแชมป์อีกครั้งเมื่อ 26 กรกฎาคม พ.ศ. 2546 โดยไปชิงแชมป์ PABA เฉพาะกาลรุ่นแบนตัมเวทที่เกาหลีใต้ แพ้น็อค แช เซืองซุก ยก 6 ไม่ได้แชมป์ จากนั้นขึ้นชกอีกเพียงครั้งเดียวเมื่อ 12 ตุลาคม พ.ศ. 2546 ชนะคะแนน โจวี โอราซิออน แล้วก็แขวนนวมไป

**เกียรติประวัติ**
 แชมป์ฟิลิปปินส์รุ่นฟลายเวท (2538 – 2539)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBU เมื่อ 5 สิงหาคม 2538 แพ้น็อค ยอดชิงชัย ศรทองยิม ยก 6 ที่ กทม.
** ชิงแชมป์ OPBF รุ่นฟลายเวทเมื่อ 18 พฤศจิกายน 2538 แพ้น็อค โชคชัย โชควิวัฒน์ ยก 11 ที่ กทม.
** ชิงแชมป์ PABA รุ่นแบนตัมเวทเมื่อ 16 เมษายน 2542 แพ้น็อค เสาหิน ศรีไทยคอนโด ยก 6 ที่ กัมพูชา
** ชิงแชมป์ PABA รุ่นแบนตัมเวทเมื่อ 12 ตุลาคม 2544 แพ้คะแนน พูนสวัสดิ์ กระทิงแดงยิม ที่ กทม.
** ชิงแชมป์ PABA เฉพาะกาลรุ่นแบนตัมเวทเมื่อ 26 กรกฎาคม 2546 แพ้น็อค แช เซืองซุก ยก 6 ที่ เกาหลีใต้
** ชิงแชมป์ ABCO รุ่นฟลายเวทเมื่อ 26 พฤศจิกายน 2547 แพ้น็อค พนมรุ้งเล็ก กระทิงแดงยิม ยก 4 ที่ เชียงราย
** ชิงแชมป์ ABCO รุ่นซูเปอร์ฟลายเวทเมื่อ 14 มกราคม 2548 แพ้น็อค เม็ดเงิน กระทิงแดงยิม ยก 6 ที่ พิษณุโลก

**อ้างอิง**
  สถิติการชก boxrec.com date=2015-02-13  
หมวดหมู่:นักมวยสากลชาวฟิลิปปินส์รุ่นฟลายเวท 
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท 
หมวดหมู่:นักมวยสากลชาวฟิลิปปินส์รุ่นแบนตัมเวท 
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดลากูนา
หมวดหมู่:บุคคลจากจังหวัดอากูซันเดลซูร์
โฮเวน ฮอนด้า

โฮเวน ฮอนด้า  หรือ โฮเวน ฮอร์ดา (Joven Jorda)  นักมวยสากลชาวฟิลิปปินส์ เกิดเมื่อ 24 เมษายน พ.ศ. 2516 ที่ จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 15 (น็อค 13) เสมอ 4 แพ้ 23 เป็นนักมวยจากฟิลิปปินส์ที่มาชกชนะนักมวยสากลชาวไทยถึงถิ่นหลายคน เช่น ชนะ เอกพล โยธินพนาเวช จ้าวสิงห์ทอง นครหลวงโปรโมชั่น พนมเดช อ.ยุทธนากร และเม็ดเงิน กระทิงแดงยิม อดีตแชมป์โลกรุ่นฟลายเวทของสภามวยโลกด้วย

**ประวัติ**
ฮอร์ดาขึ้นชกมวยสากลครั้งแรกเมื่อ 30 กันยายน พ.ศ. 2537  ชนะน็อค ซาน วิเซนเต ยก 1 ที่ ฟิลิปปินส์ จากนั้นขึ้นชกอีก 9 ครั้ง ชนะ 5 ครั้ง ก็เดินทางมาชกในไทยครั้งแรกเมื่อ พ.ศ. 2539 ชนะน็อค เอกพล โยธินพนาเวช ยก 6 และในปีเดียวกันนี้ เขายังชกชนะน็อค จ้าวสิงห์ทอง เฉลิมศรี ยก 8 ด้วย นอกจากนั้น ก็ชกแพ้คะแนน นภาพล เกียรติศักดิ์โชคชัย เด็ดดวง ป.พงษ์สว่าง ดาวจรัสน้อย ลูกบ่อทอง และแพ้น็อค โชคชัย โชควิวัฒน์ ยก 3 ต่อมา ใน พ.ศ. 2540 มาชกในไทย ชนะน็อค พนมเดช อ.ยุทธนากร ยก 5 แพ้คะแนน วีรพล นครหลวงโปรโมชั่น โผน แสงมรกต สุริยา ช.วีโก้ และแพ้น็อค หลักหิน ซีพียิม ยก 5 ส่วนในพ.ศ. 2541 ฮอร์ดาขึ้นชกเพียง 3 ครั้ง ซึ่งในนั้นเป็นการมาชกในไทย แพ้น็อค วีรพล นครหลวงโปรโมชั่น ยก 6 ด้วย จากนั้น ฮอร์ดาหยุดชกไป 4 ปี กลับมาชกอีกครั้งใน พ.ศ. 2545 ขึ้นชกแพ้บ้าง ชนะบ้าง จนได้มาชิงแชมป์  WBO เอเชียรุ่นแบนตัมเวท เมื่อ 2 พฤษภาคม พ.ศ. 2546 แพ้น็อค รัตนชัย ส.วรพิน ยก 4 ไม่ได้แชมป์ ต่อมา ใน พ.ศ. 2547 มาชกชนะน็อค เม็ดเงิน กระทิงแดงยิม ยก 4 ใน พ.ศ. 2548 เขามาชกแพ้คะแนน รัตนชัย ส.วรพิน และมาชิงแชมป์ ABCO รุ่นแบนตัมเวทเมื่อ 21 กันยายน พ.ศ. 2548 แพ้น็อค แสงหิรัญ ลูกบ้านใหญ่ ยก 3 จากนั้น ฮอร์ดาหยุดชกไป 3 ปี กลับมาชกอีกครั้งใน พ.ศ. 2551 โดยขึ้นชกที่ญี่ปุ่นอีก 3 ครั้ง หลังจากที่ชกแพ้น็อค ฮายาโตะ คิมูระ ยก 4 เมื่อ 16 ตุลาคม พ.ศ. 2552 ฮอร์ดาก็แขวนนวมไป

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ WBOเอเชียฯ รุ่นแบนตัมเวท,2 พ.ค. 2546 แพ้น็อค รัตนชัย ส.วรพิน ยก 4 ที่ จ.สมุทรสาคร 
** ชิงแชมป์ ABCO รุ่นซูเปอร์แบนตัมเวทเมื่อ 21 กันยายน 2548 แพ้น็อค แสงหิรัญ ลูกบ้านใหญ่ ยก 3 ที่ กทม.

**อ้างอิง**
   สถิติการชก boxrec.com
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากจังหวัดเลเต